पाएं अपने शहर की ताज़ा ख़बरें और फ्री ई-पेपरडाउनलोड करें
प्रवासी मजदूरों की मदद के लिए सरकार ने “मेरा राशन’ एप लांच किया है। इस एप की मदद से प्रवासी मजदूरों को काफी मदद मिलेगी। वन नेशन वन राशन कार्ड योजना के तहत इस एप को लांच किया गया है। इस एप के माध्यम से अपने राशन कार्ड के सभी प्रकार की एक्टिवटी को घर बैठे चेक कर सकते है। अब तक राशन कार्डधारकों को राशन कार्ड एक्टिवटी को पता लगाने के लिए डीलर के पास जाना पड़ता था। किस माह में कितना अनाज का उठाव किया गया, किस महीने में कितना मिला आदि की जानकारी का इस एप के माध्यम से उपभोक्ता जानकारी प्राप्त कर सकते है।
डीएम अभिलाषा कुमारी शर्मा ने इसको लेकर दिशा निर्देश जारी की है। कहा गया है कि डीलरों को इसको लेकर आम लोगों को जागरुक करना होगा। अधिकारियों को भी इसे गंभीरता से लेने, सतत मॉनिटरिंग करने और लोगों को जागरुक करने के लिए आवश्यक कदम उठाने को कहा गया है। इस एप का उपयोग करने के लिए सबसे पहले इस एप को प्ले स्टोर से डाउनलोड करें। गूगल प्ले स्टोर पर जाकर इसे डाउनलोड करेंगे। इसके बाद अपने मोबाइल नंबर से इसमें खुद को रजिस्टर करे। रजिस्टर होने के बाद आपसे आपका राशन कार्ड नंबर मांगा जाएगा।
कार्ड का नंबर डालने के बाद सबमिट करें। फिर राशन कार्ड से जुड़े सारी जानकारियां मिल जाएगी। मेरा राशन एप पर अनाज का आवंटन से लेकर पिछले छह महिने के ट्रांजेक्शन और आधार सीडिंग की जानकारी मिल जाएगी। यह उन मजदूरों के लिए काफी लाभकारी है जो काम के सिलसिले में अन्य प्रदेशों में पलायान करते है। राष्ट्रीय खाद्य सुरक्षा अधिनियम अंतर्गत सरकार वन नेशन वन राशन कार्ड की व्यवस्था सुलभ करा रही है। इसके तहत राशनकार्डधारी देश के किसी भी राज्य में अपने राशन कार्ड से अनाज का उठाव कर सकते है। इसके तहत जन वितरण प्रणाली विक्रेता को चुनने का भी अधिकार होगा। वहीं “मेरा राशन’ से अनाज के उठाव के बारे में जानकारी प्राप्त कर सकेंगे।
^यह एप राशनकार्ड धारकों के सुविधा के लिए लांच किया गया है। इसके माध्यम से कार्डधारक अपने राशन पर उठाव किए गए अनाज के बारे में जानकारी प्राप्त कर सकेंगे।
- मनोज कुमार, प्रखंड आपूर्ति पदाधिकारी, डुमरा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva zho_Hant eng_Latn